**Előterjesztés**

**Telki Község Képviselő-testülete 2021. évi Közbeszerzési Tervéről**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

Az előterjesztést készítette: Jegyző

Előterjesztő: Polgármester

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**: A közbeszerzésekről szóló 2015. évi CXLIII. törvény

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

A közbeszerzésekről szóló 2015. évi CXLIII. törvény (a továbbiakban: Kbt.) 5. § (l ) bekezdés c) pontja a helyi önkormányzatot a Kbt. alkalmazásában ajánlatkérőnek minősíti.

A Kbt. 42. §-a szerint az Önkormányzat, mint ajánlatkérő éves összesített közbeszerzési tervet köteles készíteni az adott évre tervezett közbeszerzéseiről, melyet közzé kell tennie március 31 -éig a Kbt. 43. § (1) bekezdés a) pontja alapján a Közbeszerzési Hatóság által működtetett Közbeszerzési Adatbázisban, valamint az Elektronikus Közbeszerzési Rendszerben.

A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.

A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét.

Az ajánlatkérő továbbá a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha azóta előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

A 2/2021.(II.23.) önkormányzati rendelettel elfogadott 2021.évi költségvetésben közbeszerzési eljárás hatálya alá eső beruházás nem került tervezésre ezért a 2021.évi közbeszerzési terv nemlegesen kerül összeállításra.

Telki, 2021. március 8.

Deltai Károly

Polgármester

**Határozati javaslat**

**Telki Község Polgármesterének**

**…/2021.(…….) Polgármesteri határozata**

**Telki Község Képviselő-testülete 2021. évi Közbeszerzési Tervéről**

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

Telki község Képviselő-testülete a 2021. évi közbeszerzési tervét úgy fogadja el, hogy az 2021.évre vonatkozóan közbeszerzési eljárást nem tartalmaz.

|  |  |  |
| --- | --- | --- |
| **Tervezett beszerzés, szolgáltatás igénybevétel** | **Becsült érték**  **(eFt.)** | **Közbeszerzés megkezdésének tervezett időpontja** |
| **--------** | **-------** | **------** |

**Felelős:** Polgármester

**Határidő:** 2021.03.31.